**ފަޅުރަށްރަށް ވަގުތީގޮތުން ބެލެހެއްޓުން ޙަވާލުކުރުމާއިގުޅޭ މަޢުލޫމާތު ކަރުދާސް**

މި އިދާރާގެ ނަންބަރު (IUL)240-PMD/240/2023/65,66,67,68,69,70(18 އޮކްޓޯބަރު 2023) އިޢުލާނާއި ގުޅިގެން މަޢުލޫމާތު ސާފުކުރުން

**ވަގުތީގޮތުން ބެލެހެއްޓުން ޙަވާލުކުރުމަށް ހުޅުވާލެވިފައިވާ ރަށްރަށް**

|  |  |  |  |
| --- | --- | --- | --- |
| **#** | **ރަށުގެ ނަން** | **ހަމަވަރުވާ** | **ރަށުގެ ބޮޑުމިން** |
| 01 | ފެންބޯހުރާ (ފެންބޯރަހާ) (މާވަށް ފަޅުތެރެ) | 2600.00ރުފިޔާ | 2.20 ހެކުޓަރ |
| 02 | ކުޑަފެންރަހާ (މާވަށް ފަޅުތެރެ) | 1200.00ރުފިޔާ | 0.20 ހެކުޓަރ |
| 03 | އުވަދެވިފުށި (ބަރެސްދޫ އުތުރު) | 4700.00ރުފިޔާ | 5.20 ހެކުޓަރ |
| 04 | އަތެހެދަ (މާވަށް ފަޅުތެރެ) | 2600.00ރުފިޔާ | 2.60 ހެކުޓަރ |
| 05 | ހަތްތިރަހާ (ދަނބިދޫ ފަޅުތެރެ) | 1900.00ރުފިޔާ | 2.00 ހެކުޓަރ |

1. **ހުށަހަޅަންޖެހޭ ތަކެއްޗާއި ކުލި ހުށަހަޅަންވީގޮތް:**

ރަށް ވަގުތީގޮތުން ބެލެހެއްޓުމުގެ މުއްދަތުގައި ދައްކަންޖެހޭ ކުލި ހުށަހަޅާނީ ފަސް އަހަރު ދުވަހުގެ ތެރޭގައި ހިމެނޭ ކޮންމެ އަހަރަކަށް ކުލީގެ ގޮތުގައި ދައްކާނެ ފައިސާގެ ޢަދަދު އެކި އަހަރު ވަކިވަކިން ފެންނަންއޮންނާނެހެންނެވެ. މިގޮތަށް ކުލި ބަޔާންކުރުމާއިއެކު ފަސް އަހަރަށް ހުށަހަޅާ ކުލީގެ ޖުމްލަ ފެންނަން އޮންނަންވާނެއެވެ. ކުލި ހުށަހަޅުއްވާއިރު އެފަރާތަކުން ރަށް ވަގުތީގޮތުން ބެލެހެއްޓުން ޙަވާލުވުމަށް ހުށަހަޅާ މުއްދަތު (އަހަރު) އެނގޭނެހެން އޮންނަންވާނެއެވެ. އަދި ކުލި ހުށަހަޅުއްވާއިރު ހުށަހަޅާ ކުލި އެކިއަހަރަށް ތަފާތުވާނޭހެންވެސް ހުށަހެޅިދާނެއެވެ. (ވަގުތީގޮތުން ބެލެހެއްޓުމަށް ޙަވާލުކުރެވޭ ރަށްރަށް ޙަވާލުކުރެވޭނެ އެންމެ ދިގު މުއްދަތަކީ މީލާދީ 5 އަހަރު ދުވަހެވެ.)

(ހ) ހުށަހަޅާ ފޯމްގައި ވަގުތީގޮތުން ބެލެހެއްޓުން ޙަވާލުވުމަށް ހުށަހަޅާ ރަށުގައި ކުރުމަށް ގަސްތުކުރާ މަސައްކަތް ބަޔާންކޮށްފައި އޮންނަންވާނެއެވެ. (އިތުރު ތަފުޞީލްދޭން ބޭނުންވާނަމަ ޕްރޮޕޯސަލެއް ތައްޔާރުކޮށް ފޯމާއިއެކު ހުށަހެޅިދާނެއެވެ.)

(ށ) ރަށް ވަގުތީގޮތުން ބެލެހެއްޓުން ޙަވާލުވުމަށް ވަކިވަކި ފަރުންގެ ނަމުގައާއި އަމިއްލަ ފަރުދުންގެ ވިޔަފާރި ނުވަތަ ކުންފުންޏެއްގެ ނަމުގައިވެސް ހުށަހެޅިދާނެއެވެ.

(ނ) ވަކި ފަރުދެއްގެ ހައިސިއްޔަތުން ފޯމް ހުށަހަޅާނަމަ ހުށަހަޅާ ފަރާތުގެ މުއްދަތު ހަމަނުވާ އައި.ޑީ.ކާޑުގެ ދެފުށުގެ ކޮޕީ ހުށަހަޅަންވާނެއެވެ.

(ރ) އަމިއްލަ ފަރުދުންގެ ވިޔަފާރި ނުވަތަ ކުންފުންޏަކުން ހުށަހަޅާނަމަ، އަމިއްލަ ފަރުދުންގެ ވިޔަފާރި ނުވަތަ ކުންފުނީގެ ރަޖިސްޓްރީ ކޮޕީ އާއި ޒިންމާވާފަރާތުގެ މުއްދަތު ހަމަނުވާ އައި.ޑީ.ކާޑުގެ ދެފުށުގެ ކޮޕީ ހުށަހަޅަންވާނެއެވެ. ހުށަހަޅާ، އަމިއްލަ ފަރުދުންގެ ވިޔަފާރި ރަޖިސްޓްރީ ކޮޕީއަކީ މުއްދަތު ހަމަނުވާ ރަޖިސްޓަރީއެއްގެ ކޮޕީއަކަށް ވާންވާނެއެވެ. މުއްދަތު ހަމަވެފައިވާ ރަޖިސްޓްރީއެއްގެ ކޮޕީއެއް ހުށަހަޅާފައިވާނަމަ އެއީ ސައްހަ ލިޔުމެއްކަމުގައި ބަލައެއް ނުގަނެވޭނެއެވެ. ފޯމް ނުވަތަ ބިޑް ހުށަހަޅާ ކުންފުންޏަކީ އެކްޓިވް ކުންފުންޏެއްކަން ސާބިތުކޮށްދިނުމުގެގޮތުން، ހިނގާ އަހަރަށް ކުންފުނީގެ އަހަރީ ފީ ދައްކަފައިވާ ސުލިޕް ނުވަތަ ރަސީދުގެ ކޮޕީއެއް ހުށަހަޅަންވާނެއެވެ.

(ބ) ކުލި ހުށަހަޅަންވާނީ ފަޅުރަށް ވަގުތީ ގޮތުން ބެލެހެއްޓުން ޙަވާލުވުމަށް އެދި ހުށަހަޅާ ފޯމްގައެވެ.

ކުލި ހުށަހެޅުމުގައި ހިސާބު އަކުރުން ޖަހާފައިވާ ޢަދަދާއި ތާނަ އަކުރުން ލިޔެފައިވާ ލިޔުން ދިމާނުވާނާމަ ރަނގަޅު އެއްޗެއްގެ ގޮތުގައި ބަލާނީ ހިސާބު އަކުރުން ޖަހާފައިވާ ޢަދަދެވެ.

1. **ޕޮއިންޓް ދިނުމަށް ހަމަޖެހިފައިވާގޮތް:**

(ހ) ޕޮއިންޓް ދިނުމުގައި ޢަމަލުކުރާނީ އެންމެ ބޮޑު ކުލި ހުށަހަޅާފަރާތަކަށް 100 ޕޮއިންޓް ދީ ދެންހުރި އަގުތަކަށް އެއަގުތަކުގެ އިންސައްތައިން އެފަރާތަކުން ހުށަހަޅާފައިވާ އަގުތަކަށް ޕޮއިންޓް ދޭގޮތަށެވެ.

(ށ) ރަށުގެ ހަމަވަރުވާއަށްވުރެ ދަށް ކުއްޔެއް ހުށަހަޅާފަރާތަކަށް ޕޮއިންޓެއް ނުލިބޭނެއެވެ.

1. **އިޖުތިމާއީ ޒިންމާއާއި ރަށް ބެލެހެއްޓުން:**

(ހ) ކޮންމެ އަހަރަކުވެސް ވަކި އަދަދަކަށް ރުއް އަދި މިދިލި ގަސް އިންދުމާއިއެކު ރުއްގަސް އިންދިގޮތުގެ ރިޕޯޓާއި ރުއްގަސް އިންދިއިރުގެ ފޮޓޯނަގާ އަތޮޅު ކައުންސިލްގެ އިދާރާއަށް ފޮނުވުން.

(ށ) އަހަރަކު އެއްފަހަރު ރަށުގެ ވަށައިގެންވާ ސަރަހައްދު / ރަށުތެރެ ހިމެނޭހެން ފޮޓޯނަގާ އަތޮޅުކައުންސިލަށް ފޮނުވުން.

(ނ) ރަށުގެ ވަށައިގެންވާ ސަރަހައްދު އަދި ރަށުތެރެ ހިމެނޭހެން ސާފުކޮށް ބެލެހެއްޓުން.

(ރ) ރަށުގައި މަސައްކަތް ކުރެވެމުންދާގޮތް މޮނިޓަރކޮށް ބެލެހެއްޓުމުގެގޮތުން އަތޮޅު ކައުންސިލުން ތައްޔަރުކުރާ އޮންލައިން ފޯމް ކޮންމެ 6 ހަމަކުން އެއްފަހަރު ފުރިހަމަ ކުރުމާއިއެކު ރަށުގެ ހާލަތު އެނގޭނެ ފޮޓޯ އަތޮޅު ކައުންސިލަށް ފޮނުވުން.

(ބ) ރަށަށް އަރާފައިބާތަނުގައި ފަސޭހައިން ފެންނާނެހެން ރަށުގެ ނަންބޯޑެއް ހަދާ ހަރުކުރުން

1. **ވަގުތީގޮތުން ބެލެހެއްޓުން ޙަވާލުވާ ރަށްރަށުގައި ނުކުރެވޭނެ ކަންކަން:**

(ހ) ރުއްގަސް ކެނޑުމާއި ރުއްގަސްވިއްކުން.

(ށ) ރަށުގެ ގޮނޑުދޮށުން ދޮންވެއްޔާއި ގައު އަދި ރަށު ތެރެއިން ކަޅުވެލި އެއްވެސް ބޭނުމަކަށް ނުނެގުން.

(ނ) އިސްލާމްދީނާއި ދިވެހިރާއްޖޭގެ ޤާނޫނުތަކާއި ގަވާއިދުތައް މަނާކުރާ އެންމެހައި ކަންތައްތައް.

1. **އެއްފަރާތެއްގެ ނަމުގައި ގިނަވެގެން ދޫކުރެވޭނީ 01 (އެކެއް) ފަޅުރަށެއެވެ.**
2. **ހުށަހަޅާފައިވާ ފޯމާއި ބިޑް ބާޠިލްވުން:**

(ހ) މިމަޢުލޫމާތު ކަރުދާހުގެ 01 ވަނަ މާއްދާގެ (ހ) (ށ) (ނ) (ރ) (ބ) ގައި ބަޔާންކޮށްފައިވާ މަޢުލޫމާތާއި ފަޅުރަށް ވަގުތީގޮތުން ބެލެހެއްޓުން ޙަވާލުވުމަށް އެދި ހުށައަޅާ ފޯމްގެ 10 ވަނަ މާއްދާފުރިހަމަނުވާގޮތަށް ހުށަހަޅާ ފޯމާއި ޕްރޮޕޯސަލް ބާޠިލްވާނެއެވެ.

(ށ) އަގު ނުވަތަ ކުލި ހުށަހެޅުމުގައި އަހަރުން އަހަރަށް އަގު ނުވަތަ ކުލި ބަދަލުވާގޮތަށް ހުށަހަޅާނަމަ ކުރިއަށްއޮންނައަހަރުގެ އަގު ނުވަތަ ކުއްޔަށް އިތުރުކުރަންވާނީ ހިނގާ އަހަރަށް ހުށަހަޅާފައިވާ އަގު ނުވަތަ ކުލީގެ 70 (ހަތްދިހަ) އިންސައްތަ އަށްވުރެ ބޮޑުނުވާ ޢަދަދެކެވެ. މިއާއިހިލާފަށް އަގު ނުވަތަ ކުލި ހުށަހަޅާފައިވާ ފޯމާއި ޕްރޮޕޯސަލް ބާޠިލްވާނެއެވެ.

1. **ފޯމާއި ޕްރޮޕޯސަލް ހުށަހެޅުން:** ފޯމާއި ޕްރޮޕޯސަލް ހުށަހަޅަންވާނީ ބަންދު ކުރެވިފައިވާ ސިޓީ އުރައެއްގައެވެ. ސިޓީ އުރައިގެ ބޭރުގައި ފޯމާއި ޕްރޮޕޯސަލް ހުށަހަޅާ ފަރާތުގެ ނަމާއި އެޑްރެސް، ވަގުތީގޮތުން ބެލެހެއްޓުން ޙަވާލުވުމަށް އެދޭ ރަށުގެ ނަން އަދި ގުޅޭނެ ފޯނު ނަންބަރު ލިޔެފަ އޮންނަން ވާނެއެވެ. މިނޫންގޮތަކަށް ގެންނަ ފޯމާއި ޕްރޮޕޯސަލް ބަލައެއް ނުގަނެވޭނެއެވެ.
2. **ފޯމާއި ޕްރޮޕޯސަލް ހުށަހެޅުން:** ފޯމާއި ޕްރޮޕޯސަލްހުށަހެޅުން އޮންނާނީ **2023 އޮކްޓޯބަރު 31 ވާ އަންގާރަ ދުވަސް އަދި 2023 ނޮވެންބަރު 01 ވާ ބުދަ ދުވަހުގެ އަންނަނިވި ގަޑިތަކުގައި ލ. އަތޮޅު ކައުންސިލް އިދާރާގައެވެ.**

|  |  |  |  |
| --- | --- | --- | --- |
| **#** | **ރަށުގެ ނަން** | **ހުށަހަޅަންޖެހޭ ތާރީޚް** | **ހުށަހަޅަންޖެހޭ ގަޑި** |
| **1** | **ފެންބޯހުރާ (ފެންބޯރަހާ) (މާވަށް ފަޅުތެރެ)** | **31 އޮކްޓޯބަރު 2023 (އަންގާރަ)** | **10:00** |
| **2** | **ކުޑަފެންރަހާ (މާވަށް ފަޅުތެރެ)** | **31 އޮކްޓޯބަރު 2023 (އަންގާރަ)** | **10:30** |
| **3** | **އުވަދެވިފުށި (ބަރެސްދޫ އުތުރު)** | **31 އޮކްޓޯބަރު 2023 (އަންގާރަ)** | **11:00** |
| **4** | **އަތެހެދަ (މާވަށް ފަޅުތެރެ)** | **01 ނޮވެންބަރު 2023 (ބުދަ)** | **10:00** |
| **5** | **ހަތްތިރަހާ (ދަނބިދޫ ފަޅުތެރެ)** | **01 ނޮވެންބަރު 2023 (ބުދަ)** | **11:00** |